Ottar Grepstad

**Ottar Grepstad** (° la 1-an de oktobro 1953) estas norvega lingva aktivisto kaj verkisto en la lingvo Nynorsk kaj unu el la tri administrantoj de la internacia reto de lingvaj muzeoj (angle: "*International network of language museums*"), kreita en 2016, de kiu la Esperantomuzeo kaj Kolekto por Planlingvoj estis unu el la kunfondintaj membroj.

Li estas iama eldonisto kaj iama prezidanto de la estraro de la Lingva Konsilio de Norvegio kaj de 1999 Ĝenerala Direktoro de Centro por Norvega Lingvo kaj Literaturo (*Nynorsk kultursentrum)*. Li studis en la Universitato de Bergen, Norvegio, la germanan kaj nordiajn lingvojn.

## Biografio 
Li naskiĝis en Øyer, Norvegio. En la 1970-aj jaroj li estis la gvidanto de la Junaj Liberaluloj de Norvegio. De 1984 ĝis 1988 li redaktis la periodaĵon *Syn og Segn*. Li estis helpredaktisto, eldonisto kaj ĉefredaktoro ĉe *Det Norske Samlaget* de 1980 ĝis 1994.

Li laboris en *Det Norske Samlaget* por multaj jaroj kaj estis direktoro de la lingva organizaĵo de Norvegio (*Noregs Mållag*). En 1999 li fariĝis la gvidanto de la *Nynorsk kultursentrum* Ivar Aasen (kulturcentro kaj lingvomuzeo pri la lingvo nynorsk kaj ĝia esploristo Ivar Aasen) en Ørsta kiu estas la plej malnova lingvomuzeo en la mondo . La novnorvega (nynorsk) estas unu el la du oficialaj lingvoj en Norvegio, sed malpli uzata ol la alia norvega varianto (Bokmål).

Depost la 1-an de januaro 2005 li estis membro-konsilanto de la *Norsk kulturråd* (Kultura Konsilio de Norvegio) kaj de 2006 ĝis 2010 li estis ankaŭ membro kaj poste prezidanto de la *Språkrådet* (la norvega Lingva Konsilio).

En 2013 li publikigis biografion de Ivar Aasen kaj ties rolo en la antaŭenigo de la novnorvega skriba lingvo kiel parto de norvega moderniga projekto.

## Verkaro (elekto) 
eta|420x420ra|Ottar Grepstad kaj Tor Fuglevik de la Lingva Konsilio (*Språkrådet)* portretitaj de Inge Grødum en 2009. La ĵurnala desegno baziĝas sur "La Troloj de Olaf Gulbransson en 1899", kun Arne Garborg, Per Sivle kaj Ivar Aasen kiel trolo.
Ottar Grepstad estas aŭtoro de pli ol 30 libroj en la norvega pri lingvo, literaturo kaj kultura historio.

* *Det litterære skattkammer* (1997).

* *På parti med språket?*: *språkpolitikk i partiprogramma 1906-2005*, (2004), pri lingvopolitiko en la partia programo de la norvega laborista partio inter 1906 kaj 2005.
* *Det forĵetaĵoære skattkammer* (1997) de kiu oni diras ke ĝi estas la "unua teoria libro de la mondo pri prozo".
* *Viljen til språk* (2006) pri la kultura historio de nynorsk.
* *Språksansen* : *kalender om all verdas språk* (2013), ISBN 9788252183610, librokalendaro pri 300 lingvoj.

### Lingvaj muzeoj 
Ottar Grepstad verkis ankaŭ anglalingvan libron pri lingvaj muzeoj en la mondo: *Language museums of the world*, Ørsta 2018, Centro pri norvega lingvo kaj literaturo (*Nynorsk kultursentrum)*.

## Premioj 
En 1999 li ricevis la norvegan Lingvan Premion de la *Språkrådet* pro la libro "*Det litterære skattkammer* "(la literatura trezoro).

Kavaliro de la Unua Klaso en la Ordeno de Sankta Olav (2018)

## Vidu ankaŭ 
* Noregs Mållag
* Lingvaj-kulturaj institutoj
* Lingvomuzeo

## Eksteraj ligiloj 
* (en) Ottar Grepstad dum prelego (video) + lia libro pri lingvomuzeoj en la mondo  (pdf)
* (no) Norsk kulturråd 
* (no) Språkrådet
* (en) The Language Council of Norway,

## Noto kaj referencoj 
Tiu ĉi artikolo estas parta aŭ tuta traduko de la angla artikolo pri Ottar Grepstad, listo de aŭtoroj.

Kategorio:Vivantaj homoj
Kategorio:Norvegaj malfikciaj verkistoj
Kategorio:Norvegaj redaktoroj